Rozhodnutie Rady z 24. novembra 1986, ktorým sa mení a dopĺňa rozhodnutie Rady 77/795/EHS, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve



Úradný vestník L 335 , 28/11/1986 S. 0044 - 0048

Fínske špeciálne vydanie: Kapitola 15 Zväzok 7 S. 0148

Švédske špeciálne vydanie: Kapitola 15 Zväzok 7 S. 0148

CS.ES Kapitola 15 Zväzok 01 S. 287 - 291

ET.ES Kapitola 15 Zväzok 01 S. 287 - 291

HU.ES Kapitola 15 Zväzok 01 S. 287 - 291

LT.ES Kapitola 15 Zväzok 01 S. 287 - 291

LV.ES Kapitola 15 Zväzok 01 S. 287 - 291

MT.ES Kapitola 15 Zväzok 01 S. 287 - 291

PL.ES Kapitola 15 Zväzok 01 S. 287 - 291

SK.ES Kapitola 15 Zväzok 01 S. 287 - 291

SL.ES Kapitola 15 Zväzok 01 S. 287 - 291



Rozhodnutie Rady z 24. novembra 1986, ktorým sa mení a dopĺňa rozhodnutie Rady 77/795/EHS, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve (86/574/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže podľa článku 3 ods. 6 rozhodnutia 77/795/EHS [4] Komisia predložila Rade návrhy na zlepšenie postupu výmeny informácií a na harmonizáciu metód merania vzhľadom na kvalitu povrchovej vody sladkovodných útvarov; keďže so zreteľom na tieto návrhy by sa malo uvedené rozhodnutie zmeniť a doplniť, pokiaľ ide o povinnosť a termíny posielania informácií Komisii, ďalej o lehoty a spôsob, ako Komisia oznámi tieto informácie členským štátom a vypracuje konsolidovanú správu; keďže najmä členským štátom by sa malo umožniť, aby mali na požiadanie k dispozícii ročné štatistické údaje, ktoré im dovolia sledovať úroveň znečistenia povrchovej vody; keďže by sa mal stanoviť aj postup, ktorý musí Komisia dodržiavať pri hodnotení efektívnosti tohto systému; keďže by sa mali naplánovať ustanovenia pre vzájomnú kalibráciu metód merania používaných na vnútroštátnej úrovni s referenčnými metódami merania; keďže je vhodné zaradiť nový článok, ktorý sa bude zaoberať minimálnou frekvenciou odberu vzoriek a analýz ukazovateľov, s možnosťou znížiť túto frekvenciu za určitých podmienok referenčnými metódami merania ukazovateľov a podmienkami týkajúcimi sa odberu a konzervácie vzoriek; keďže je potrebné zaradiť do príloh voliteľný ukazovateľ a stanoviť referenčné metódy merania, ktoré možno upravovať tak, aby sa zohľadňoval technický pokrok, PRIJALA TOTO ROZHODNUTIE: Článok 1 Rozhodnutie 77/795/EHS sa týmto mení a dopĺňa takto: (1) Článok 3 sa mení a dopĺňa takto: a) k odseku 3 sa pridáva tento pododsek: "Popisy metód uvedených v článku 2 ods. 2 písm. b) je možné vynechať, ak sú to tie isté metódy, ktoré sa používali v predchádzajúcich rokoch, za predpokladu, že na každý takýto vynechaný popis sa vždy urobí explicitný odkaz;"; b) odseky 4, 5 a 6 sa nahrádzajú takto: "4. Informácie za kalendárny rok sa musia poslať Komisii do 1. októbra nasledujúceho roku. 5. Komisia každoročne pošle členským štátom, ktoré o to požiadajú, informácie, ktoré získala podľa odseku 2. Na základe informácií uvedených v článku 2 ods. 2 Komisia každé tri roky a po prvý raz v roku 1987 vypracuje návrh konsolidovanej správy. Časť tejto správy týkajúca sa informácií, ktoré poskytol príslušný členský štát, sa zašle centrálnej agentúre tohto štátu na overenie. Všetky pripomienky k návrhu sa zapracujú do správy. Správa musí obsahovať údaje o zistených trendoch kvality vody od zavedenia tohto rozhodnutia a čo najnázornejší komentár, ktorý bude zohľadňovať ciele tohto rozhodnutia. Komisia uverejní konečnú verziu svojej správy a kópie pošle členským štátom. 6. Komisia zhodnotí efektívnosť postupu výmeny informácií a v prípade potreby predloží Rade návrhy zamerané na zlepšenie postupu, a ak je to potrebné, na harmonizáciu metód merania, pričom zohľadní ustanovenia článku 4.". (2) Článok 4 sa nahrádza takto: "Článok 4 1. Každý členský štát zabezpečí takúto vzájomnú kalibráciu na vnútroštátnej úrovni medzi laboratóriami zúčastňujúcimi sa na zbere a analýze údajov, ktoré môžu byť potrebné pre zabezpečenie porovnateľnosti referenčných metód merania s metódami, ktoré sa používajú v laboratóriách členských štátov. 2. V prípade potreby Komisia zabezpečí porovnávacie vyhodnotenie metód merania používaných na vnútroštátnej úrovni. Toto vyhodnotenie bude predmetom správy, ktorú Komisia pošle členským štátom. 3. Na základe správy uvedenej v odseku 2 Komisia v prípade potreby predloží Rade návrhy na vzájomnú kalibráciu metód merania používaných na vnútroštátnej úrovni s referenčnými metódami merania stanovenia uvedenými v prílohe III.". (3) Vkladá sa tento článok: "Článok 4a 1. Kvôli zavedeniu spoločného postupu výmeny informácií členské štáty stanovia frekvenciu odberu a analýz vzoriek, spravidla jedenkrát mesačne. 2. Ak niektorý členský štát zistí, že kvalita vody nevykazuje žiadne významné zmeny, ak ide o hodnotu jedného alebo viacerých ukazovateľov, a ak neexistuje nebezpečie zhoršenia kvality vody, je možné znížiť frekvenciu odberu a merania tohto ukazovateľa alebo takýchto ukazovateľov. Toto zníženie frekvencie nesmie spôsobiť žiadne nebezpečenstvo pre ľudský organizmus a životné prostredie Zmeny frekvencie sa musia explicitne uvádzať v informáciách, ktoré sa posielajú Komisii podľa článku 3 ods. 2 3. Referenčné metódy merania uvedených ukazovateľov sú stanovené v prílohe III. Laboratóriá, v ktorých sa používajú iné metódy stanovenia, sa musia presvedčiť o porovnateľnosti získaných výsledkov. 4. Vzorkovnice, činidlá alebo metódy konzervácie vzoriek pre potreby analýzy jedného alebo viacerých ukazovateľov, preprava, skladovanie a príprava vzoriek na analýzu nesmie spôsobiť žiadnu významnú zmenu výsledkov analýzy. 5. Odbery vzoriek sa musia vykonávať vždy na tých istých miestach a postupy odberu vzoriek musia byť vždy rovnaké." (4) Článok 6 sa nahrádza takto: "Článok 6 Zmeny a doplnky zoznamu ukazovateľov a spôsobov vyjadrovania a významných číselných údajov, pokiaľ ide o údaje uvedené v prílohe II, ako aj referenčných metód merania, ukazovateľov a spôsobov vyjadrovania výsledkov uvedených v prílohe III, ktoré treba prispôsobiť technickému pokroku, sa prijme v súlade s postupom stanoveným v článku 8 za predpokladu, že pri každom rozšírení sa do zoznamu pridajú iba ukazovatele, na ktoré sa vzťahujú právne predpisy spoločenstva zaoberajúce sa vodným prostredím a pre ktoré sú k dispozícii údaje na všetkých staniciach na odber vzoriek a na meranie v členských štátoch. Žiadne zmeny spôsobov vyjadrovania výsledkov a významných číselných údajov nesmú spôsobiť zmeny metód merania, ktoré používajú členské štáty na rôznych staniciach na odber vzoriek a na meranie uvedených v prílohe I.". (5) Príloha II sa nahrádza touto prílohou: " PRÍLOHA II UKAZOVATELE, O KTORÝCH SA VYMIEŇAJÚ INFORMÁCIE (Spôsoby vyjadrenia a významné číselné údaje údajov ukazovateľov) Ukazovateľ | Merné jednotky | Významné číselné údaje | | | Pred desatinnou čiarkou | Za desatinnou čiarkou | Fyzikálne | Prietok [1] (v čase odberu vzorky) | m3/sek | × × × × | × × | Teplota | oC | × × | × | pH | pH | × × | × | Vodivosť pri 20 °C | μS cm— 1 | (< 100) × × (≥ 100) × × × | | Chemické | Chloridy | Cl mg/l | (< 100) × × (≥ 100) × × × | | Dusičnany | NO3 mg/l | × × × | × × | Amoniak | NH4 mg/l | × × × | × × | Rozpustený kyslík | O2 mg/l | × × | × | BSK5 | O2 mg/l | × × × | × | CHSK | O2 mg/l | × × × | × | Fosfor celkovo | P mg/l | × × | × × | Povrchovo aktívne látky, ktoré reagujú s metylénovou modrou | Laurylsulfát sodný ekv. mg/l | × × | × × | Celkový obsah kadmia | Cd mg/l | × | × × × × | Ortuť | Hg mg/l | × | × × × × | Mikrobiologické | Fekálne koliformné baktérie | /100 ml | × × × × × | | Celkový obsah koliformných baktérií [2] | /100 ml | × × × × × | | Fekálne streptokoky [2] | /100 ml | × × × × × × | | Salmonela [2] | /1 l | × | | Biologické | Biologická kvalita [2] [3] | | | | " 6. Dopĺňa sa táto príloha: " PRÍLOHA III REFERENČNÉ METÓDY MERANIA Ukazovateľ | Spôsob vyjadrenia | Referenčná metóda merania | Prietok v čase odberu vzorky | m3/sek | Prietokomer | Teplota | °C | Meranie teploty Merania sa vykonávajú in situ v čase odberu vzoriek | pH | pH | Elektrometria Merania sa vykonávajú in situ v čase odberu vzoriek bez predchádzajúceho spracovania vzorky | Vodivosť pri 20 oC | μS cm— 1 | Elektrometria | Chloridy | Cl mg/l | Titrácia (Mohrova metóda) Molekulárna absorpčná spektrofotometria | Dusičnany | NO3 mg/l | Molekulárna absorpčná spektrofotometria | Amoniak | NH4 mg/l | Molekulárna absorpčná spektrofotometria | Rozpustený kyslík | O2 mg/l | Winklerova metóda Elektrochemická metóda | BSK5 | O2 mg/l | Stanovenie množstva rozpusteného kyslíka pred a po päťdňovej inkubácii pri teplote 20 ± 1 °C v úplnej tme. Pridanie inhibítora nitrifikácie. | CHSK | O2 mg/l | Metóda s použitím dvojchrómanu draselného (dvojchrómanová metóda) | Celkový obsah fosforu | P mg/l | Molekulárna absorpčná spektrofotometria | Povrchovo aktívne látky, ktoré reagujú s metylénovou modrou | Laurylsulfát sodný ekv. mg/l | Molekulárna absorpčná spektrofotometria | Celkový obsah kadmia | Cd mg/l | Atómová absorpčná spektrofotometria | Ortuť | Hg mg/l | Bezplameňová atómová absorpčná spektrofotometria | Fekálne koliformné baktérie | /100 ml | Kultivácia pri 44 oC na vhodnom špecifickom tuhom médiu (ako je laktózový agar Tergitol, agar Endo, 0,4 % bujón Teepol) s filtráciu alebo bez nej a počítanie množstva kolónií. Vzorky sa musia zriediť, prípadne zahustiť takým spôsobom, aby obsahovali od 10 do 100 kolónií. Ak treba, robí sa identifikácia splyňovaním.Metóda zriedenia s fermentáciou v kvapalných substrátoch najmenej v troch trubkách s tromi hodnotami zriedenia. Podkultivovanie trubiek s pozitívnym obsahom na konfirmačnom médiu. Počítanie množstva kolónií metódou najpravdepodobnejšieho počtu (MPN). Inkubačná teplota: 44 ± 0, 5 oC. | Celkový obsah koliformných baktérií | /100 ml | Kultivácia pri 37 °C na vhodnom špecifickom tuhom médiu (ako je laktózový agar Tergitol, agar Endo, 0,4 % bujón Teepol) s filtráciu alebo bez nej a počítanie množstva kolónií. Vzorky sa musia zriediť alebo, ak je to vhodné, zahustiť takým spôsobom, aby obsahovali od 10 do 100 kolónií. Ak je potrebné, robí sa identifikácia splyňovaním.Metóda zriedenia s fermentáciou v kvapalných substrátoch najmenej v troch skúmavkách pri troch zriedeniach. Ďalšia kultivácia pozitívnych vzoriek na konfirmačnom médiu. Počítanie kolónií metódou najpravdepodobnejšieho počtu (MPN). Inkubačná teplota: 37 ± 1 °C. | Fekálne streptokoky | /100 ml | Kultivácia pri 37 °C na vhodnom špecifickom tuhom médiu (ako je azid sodný) s filtráciu alebo bez nej a počítanie množstva kolónií.Metóda zriedenia v bujóne s azidom sodným (Litsky). Počítanie kolónií metódou najpravdepodobnejšieho počtu (MPN). | Salmonela | /1 l | Zahustenie filtráciou (na membránovom alebo inom vhodnom filtri). Naočkovanie do obohacovacieho média. Obohatenie a prenos na izoláciu na gelóze — identifikácia. | Biologická kvalita | Dovtedy, kým sa nedosiahne harmonizácia v rámci spoločenstva, budú členské štáty používať svoje príslušné metódy. | " Článok 2 Toto rozhodnutie je adresované členským štátom. V Bruseli 24. novembra 1986. Za Radu predseda W. Waldegrave [1] Ú. v. ES C 321, 13.12.1985, s. 2. [2] Ú. v. ES C 88, 14.4.1986, s. 108. [3] Ú. v. ES C 189, 28.7.1986, s. 4. [4] Ú. v. ES L 334, 24.12.1977, s. 29. [1] Musí sa uvádzať dátum odberu vzorky. [2] Údaje súvisiace s týmto parametrom musia byť zaradené do výmeny informácií vtedy, keď sa namerajú. [3] O frekvencii odberu vzoriek tohto parametra a merných jednotkách výsledkov rozhodujú členské štáty. --------------------------------------------------